ddrg/super_eurlex huggingface dataset:
Afgørelse nr. 5/2001 truffet af associeringsrådet mellem De Europæiske Fællesskaber og deres medlemsstater på den ene side og Republikken Litauen på den anden side

den 19. december 2001

om forbedring af handelsordningerne for forarbejdede landbrugsprodukter som omhandlet i protokol nr. 2 til Europaaftalen

(2002/869/EF)

ASSOCIERINGSRÅDET HAR -

under henvisning til Europaaftalen om oprettelse af en associering mellem De Europæiske Fællesskaber og deres medlemsstater på den ene side og Republikken Litauen på den anden side(1), særlig artikel 1 og 2 i protokol nr. 2(2), og

ud fra følgende betragtninger:

(1) I protokol nr. 2 fastsættes handelsordningerne for forarbejdede landbrugsprodukter mellem Fællesskabet og Litauen.

(2) I henhold til artikel 1, stk. 2, i protokol nr. 2, træffer associeringsrådet navnlig afgørelse om enhver ændring af de i bilag I og II til protokollen anførte toldsatser og om forhøjelse eller ophævelse af toldkontingenterne.

(3) I henhold til artikel 2, andet led, i protokol nr. 2, træffer associeringsrådet også afgørelse om, at de anvendte toldsatser kan nedsættes til gengæld for nedsættelser som følge af gensidige indrømmelser i forbindelse med forarbejdede landbrugsprodukter.

(4) De årlige toldkontingenter, der er nævnt i bilag I til denne afgørelse, bør åbnes for 2001. I betragtning af at disse årlige kontingenter først kan åbnes efter den 1. januar 2001 på en dato, der endnu ikke er fastsat, bør de nedsættes i forhold til den allerede forløbne periode -

TRUFFET FØLGENDE AFGØRELSE:

Artikel 1

Bilag I og II til protokol nr. 2 om samhandelen mellem Fællesskabet og Litauen med forarbejdede landbrugsprodukter, erstattes af bilag I og II i bilaget til denne afgørelse.

Artikel 2

De årlige toldkontingenter for 2001, der er nævnt i bilag I i bilaget til denne afgørelse, nedsættes i forhold til den allerede forløbne periode, idet kun hele måneder medregnes.

Artikel 3

Denne afgørelse træder i kraft den første dag i den anden måned, der følger efter vedtagelsen.

Udfærdiget i Bruxelles, den 19. december 2001.

På associeringsrådets vegne

M. A. Valionis

Formand

(1) EFT L 51 af 20.2.1998, s. 3.

(2) EFT L 321 af 30.11.1998, s. 31.

BILAG

"BILAG I

Tabel 1: Kontingenter for indførsel i Fællesskabet af varer med oprindelse i Litauen - toldfritagelse

>TABELPOSITION>

Tabel 2: Told ved indførsel i Fællesskabet af varer med oprindelse i Litauen

>TABELPOSITION>

Tabel 3: Grundbeløb, der skal tages i betragtning ved beregningen af de nedsatte landbrugselementer (EAR) og tillægstolden ved indførsel i Fællesskabet af varer anført i tabel 2

>TABELPOSITION>

BILAG II

Told af varer med oprindelse i Fællesskabet ved indførsel i Litauen

>TABELPOSITION>"
Afgørelse nr. 1/2002 truffet af Associeringsrådet EU-Litauen

den 18. juni 2002

om vedtagelse af de almindelige vilkår og betingelser for Republikken Litauens deltagelse i Fællesskabets programmer

(2002/815/EF)

ASSOCIERINGSRÅDET HAR -

under henvisning til Europaaftalen om oprettelse af en associering mellem De Europæiske Fællesskaber og deres medlemsstater på den ene side og Republikken Litauen på den anden side(1), særlig artikel 110, og

ud fra følgende betragtninger:

(1) I henhold til artikel 110 i Europaaftalen og bilag XX hertil kan Litauen deltage i Fællesskabets rammeprogrammer, særprogrammer, projekter eller andre foranstaltninger inden for en lang række områder. Efter protokollen kan der endvidere føjes andre EF-områder til listen.

(2) I henhold til ovennævnte artikel 110 fastsættes vilkårene og betingelserne for Litauens deltagelse i disse aktiviteter af associeringsrådet.

(3) De specifikke betingelser, herunder de finansielle følger, for deltagelse i hvert fællesskabsprogram bør aftales mellem Kommissionen for De Europæiske Fællesskaber og Litauens kompetente myndigheder -

TRUFFET FØLGENDE AFGØRELSE:

Artikel 1

Litauen kan deltage i alle de af Fællesskabets programmer, der er åbne for deltagelse fra central- og østeuropæiske kandidatlande, i overensstemmelse med bestemmelserne om vedtagelse af disse programmer.

Artikel 2

Litauen yder et finansielt bidrag til Den Europæiske Unions almindelige budget, der svarer til de specifikke programmer, som Litauen deltager i.

Artikel 3

Repræsentanter for Litauen kan deltage som observatører og for de punkter, der vedrører Litauen, i de forvaltningsudvalg, der er ansvarlige for at overvåge de programmer, som Litauen bidrager finansielt til.

Artikel 4

For projekter og initiativer, der forelægges af deltagere fra Litauen, gælder så vidt muligt samme betingelser, regler og procedurer vedrørende de pågældende programmer som for medlemsstaterne.

Artikel 5

De specifikke vilkår og betingelser, herunder finansielle bidrag, for Litauens deltagelse i hvert enkelt program aftales mellem Kommissionen og Litauens kompetente myndigheder. Hvis Litauen anmoder om ekstern bistand fra Fællesskabet i henhold til Rådets forordning (EØF) nr. 3906/89 af 18. december 1989 om økonomisk bistand til visse lande i Central- og Østeuropa(2), kan ovennævnte specifikke vilkår og betingelser fastsættes på grundlag af en finansieringsprotokol.

Artikel 6

Denne afgørelse gælder i en ubegrænset periode.

Den kan opsiges skriftligt af hver part med seks måneders varsel.

Artikel 7

Senest tre år efter denne afgørelses ikrafttræden og hvert tredje år herefter kan associeringsrådet revidere gennemførelsen af afgørelsen på grundlag af Litauens faktiske deltagelse i et eller flere af Fællesskabets programmer.

Artikel 8

Denne afgørelse træder i kraft på den første dag i måneden efter associeringsrådets vedtagelse af afgørelsen.

Udfærdiget i Bruxelles, den 18. juni 2002.

På associeringsrådets vegne

J. Piqué I Camps

Formand

(1) EFT L 51 af 20.2.1998, s. 3.

(2) EFT L 375 af 23.12.1989, s. 11. Forordningen er senest ændret ved forordning (EF) nr. 2666/2000 (EFT L 306 af 7.12.2000, s. 1).
Afgørelse nr. 2/2002 truffet af Det Fælles Råd EU-Mexico

den 13. maj 2002

om at fremskynde afskaffelsen af tolden på visse varer i bilag I og II til afgørelse nr. 2/2000 truffet af Det Fælles Råd EU-Mexico

(2002/369/EF)

DET FÆLLES RÅD HAR -

under henvisning til aftalen om økonomisk partnerskab og politisk samordning og samarbejde mellem Det Europæiske Fællesskab og dettes medlemsstater på den ene side og De Forenede Mexicanske Stater på den anden side(1), der blev undertegnet i Bruxelles den 8. december 1997,

under henvisning til afgørelse nr. 2/2000 truffet af Det Fælles Råd EU-Mexico den 23. marts 2000(2), (herefter benævnt "afgørelse 2/2000"), særlig artikel 3, stk. 5, og

ud fra følgende betragtninger:

(1) Ifølge artikel 3, stk. 5, i afgørelse 2/2000 kan Det Fælles Råd nedsætte tolden hurtigere end omhandlet i artikel 4 til 10 eller på anden måde forbedre adgangsbetingelserne i henhold til disse artikler.

(2) En afgørelse, som Det Fælles Råd træffer om at afskaffe tolden hurtigere eller på anden måde forbedre adgangsbetingelserne, bør have forrang for bestemmelserne om den pågældende vare i artikel 4 til 10 -

TRUFFET FØLGENDE AFGØRELSE:

Artikel 1

Parterne fremskynder afskaffelsen af tolden på visse varer med oprindelsesstatus, der er omhandlet i bilag I og II til afgørelse 2/2000, som fastsat i artikel 2 og 3 i denne afgørelse.

Artikel 2

Mexico fremskynder afskaffelsen af tolden på varer med oprindelse i EF, som fastsat i bilag I.

Artikel 3

EF fremskynder afskaffelsen af tolden på varer med oprindelse i Mexico, som fastsat i bilag II.

Artikel 4

Denne afgørelse har forrang for bestemmelserne om den pågældende vare i artikel 4 til 10 i afgørelse 2/2000.

Artikel 5

Denne afgørelse træder i kraft på femtedagen efter dagen for dens vedtagelse af Det Fælles Råd EU-Mexico.

Udfærdiget i Bruxelles, den 13. maj 2002.

På Det Fælles Råds vegne

J. Piqué I Camps

L. E. Derbez Bautista

(1) EFT L 276 af 28.10.2000, s. 45.

(2) EFT L 157 af 30.6.2000, s. 10.

BILAG I

Toldpositioner, inden for hvilke Mexico fremskynder afskaffelsen af tolden på varer med oprindelse i EF

a) Varer med oprindelse i EF, for hvilke Mexico afskaffer tolden på denne afgørelses ikrafttrædelsesdato(1)

TOLDPOSITION - VEJLEDENDE BESKRIVELSE

>TABELPOSITION>

Forudsat at der er overensstemmelse med 2002 HS-nomenklaturen

b) På denne afgørelses ikrafttrædelsesdato afskaffer Mexico tolden på varer med oprindelse i EF inden for det motorkøretøjskontingent, der er fastsat i afdeling "C", punkt 2.1, i bilag II (Mexicos toldafviklingsplan) til afgørelse 2/2000 truffet af Det Fælles Råd EU-Mexico.

(1) (Ordet "Unicamente" angiver, at beskrivelsen kun vedrører den vare inden for toldpositionen, for hvilken toldnedsættelsen fremskyndes. Det svarer til "ex out" i WTO's terminologi.)

BILAG II

Toldpositioner, inden for hvilke EF fremskynder afskaffelsen af tolden på varer med oprindelse i Mexico

Varer med oprindelse i Mexico, for hvilke EF afskaffer tolden på denne afgørelses ikrafttrædelsesdato:

>TABELPOSITION>
Afgørelse nr. 3/2002 truffet af Det Fælles Råd EU-Mexico

den 13. maj 2002

om toldbehandling af visse varer i bilag I og II til afgørelse nr. 2/2000 truffet af Det Fælles Råd EU-Mexico

(2002/370/EF)

DET FÆLLES RÅD HAR -

under henvisning til den aftale om økonomisk partnerskab og politisk samordning og samarbejde mellem Det Europæiske Fællesskab og dettes medlemsstater på den ene side og De Forenede Mexicanske Stater på den anden side(1), der blev undertegnet i Bruxelles den 8. december 1997,

under henvisning til afgørelse nr. 2/2000 truffet af Det Fælles Råd EU-Mexico den 23. marts 2000(2) (herefter benævnt "afgørelse 2/2000"), særlig artikel 3, stk. 5, og

ud fra følgende betragtninger:

(1) Artikel 3, stk. 5, i afgørelse 2/2000 giver Det Fælles Råd beføjelse til at fremskynde toldnedsættelsen eller på anden vis forbedre adgangsbetingelserne, hvilket har forrang for bestemmelserne om den pågældende vare i afgørelsens artikel 4 til 10.

(2) Det bør fastsættes, at den told, den enkelte part anvender på import af varer, der falder ind under kategori 4, ikke bør overstige de grundsatser, der er fastsat i bilag I og II -

TRUFFET FØLGENDE AFGØRELSE:

Artikel 1

1. Told på varer, der indføres i Fællesskabet, har oprindelse i Mexico og er opført i bilag I under kategori 4, må ikke overstige basistoldsatserne for varerne i det pågældende bilag.

2. Told på varer, der indføres i Mexico, har oprindelse i Fællesskabet og er opført i bilag II under kategori 4, må ikke overstige basistoldsatserne for varerne i det pågældende bilag.

Artikel 2

Denne afgørelse træder i kraft på femtedagen efter vedtagelsen i Det Fælles Råd.

Udfærdiget i Bruxelles, den 13. maj 2002.

På Det Fælles Råds vegne

J. Piqué I Camps

L. E. Derbez Bautista

(1) EFT L 276 af 28.10.2000, s. 45.

(2) EFT L 157 af 30.6.2000, s. 10.
22003D0075R(01)

Berigtigelse til afgørelse nr. 1/2003 truffet af Toldsamarbejdsudvalget EF-Tyrkiet den 30. januar 2003 om ændring af afgørelse nr. 1/2001 om ændring af afgørelse nr. 1/96 om gennemførelsesbestemmelser til afgørelse nr. 1/95 truffet af Associeringsrådet EF-Tyrkiet (2003/75/EF) (EUT L 28 af 4.2.2003)



EU-Tidende nr. L 074 af 20/03/2003 s. 0032 - 0032
22003D0128R(01)

Berigtigelse til afgørelse nr. 1/2003 (2003/128/EF) af 28. januar 2003 truffet af udvalget, der er nedsat i henhold til aftalen mellem Det Europæiske Fællesskab og Det Schweiziske Forbund om gensidig anerkendelse af overensstemmelsesvurdering, om oprettelsen af listen over overensstemmelsesvurderingsorganer, der anerkendes i henhold til aftalen (EUT L 56 af 1.3.2003)



EU-Tidende nr. L 066 af 11/03/2003 s. 0051 - 0051
Afgørelse truffet af Det Blandede EØS-udvalg

nr. 20/2003

af 31. januar 2003

om ændring af bilag XVII (intellektuel ejendomsret) til EØS-aftalen

DET BLANDEDE EØS-UDVALG HAR -

under henvisning til aftalen om Det Europæiske Økonomiske Samarbejdsområde som ændret ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt "aftalen", særlig artikel 98, og

ud fra følgende betragtninger:

(1) Bilag XVII til aftalen blev ændret ved afgørelse nr. 171/2002 truffet af Det Blandede EØS-udvalg den 6. december 2002(1).

(2) Europa-Parlamentets og Rådets direktiv 98/44/EF af 6. juli 1998 om retlig beskyttelse af bioteknologiske opfindelser(2) bør indarbejdes i aftalen.

(3) Direktiv 98/44/EF bygger på en definition i og en henvisning til Rådets forordning (EF) nr. 2100/94(3), som ikke er indarbejdet i aftalen -

TRUFFET FØLGENDE AFGØRELSE:

Artikel 1

I bilag XVII til aftalen indsættes følgende punkt efter punkt 9c (Europa-Parlamentets og Rådets direktiv 2001/84/EF):

"9d. 398 L 0044: Europa-Parlamentets og Rådets direktiv 98/44/EF af 6. juli 1998 om retlig beskyttelse af bioteknologiske opfindelser (EFT L 213 af 30.7.1998, s. 13).

Direktivets bestemmelser gælder i forbindelse med aftalen med følgende tilpasninger:

Da der er oprettet en patentunion mellem Liechtenstein og Schweiz, skal Liechtenstein ikke udstede noget patent som fastsat i denne forordning."

Artikel 2

Teksten til direktiv 98/44/EF på islandsk og norsk, der offentliggøres i Den Europæiske Unions Tidendes EØS-tillæg, er autentisk.

Artikel 3

Denne afgørelse træder i kraft den 1. februar 2003, forudsat at Det Blandede EØS-udvalg har modtaget alle fornødne meddelelser i henhold til aftalens artikel 103, stk. 1(4).

Artikel 4

Denne afgørelse offentliggøres i Den Europæiske Unions Tidendes EØS-afsnit og EØS-tillæg.

Udfærdiget i Bruxelles, den 31. januar 2003.

På Det Blandede EØS-udvalgs vegne

P. Westerlund

Formand

(1) EUT L 38 af 13.2.2003, s. 36.

(2) EFT L 213 af 30.7.1998, s. 13.

(3) EFT L 227 af 1.9.1994, s. 1.

(4) Forfatningsmæssige krav angivet.
Afgørelse truffet af Det Blandede EØS-udvalg

nr. 12/2003

af 31. januar 2003

om ændring af bilag VI (social sikring) til EØS-aftalen

DET BLANDEDE EØS-UDVALG HAR -

under henvisning til aftalen om Det Europæiske Økonomiske Samarbejdsområde som ændret ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt "aftalen", særlig artikel 98, og

ud fra følgende betragtninger:

(1) Bilag VI til aftalen blev ændret ved afgørelse nr. 55/2002 truffet af Det Blandede EØS-udvalg den 31. maj 2002(1).

(2) Afgørelse truffet af De Europæiske Fællesskabers Administrative Kommission for Vandrende Arbejdstageres Sociale Sikring nr. 183 af 27. juni 2001 om fortolkning af artikel 22, stk. 1, litra a), i Rådets forordning (EØF) nr. 1408/71 i forbindelse med sygehjælp under svangerskab og fødsel(2) skal indarbejdes i aftalen -

TRUFFET FØLGENDE AFGØRELSE:

Artikel 1

Følgende punkt indsættes efter punkt 3.60 (afgørelse nr. 182) i bilag VI til aftalen:

"3.61. 32002 D 0155: Afgørelse truffet af De Europæiske Fællesskabers Administrative Kommission for Vandrende Arbejstageres Sociale Sikring nr. 183 af 27. juni 2001 om fortolkning af artikel 22, stk. 1, litra a), i Rådets forordning (EØF) nr. 1408/71 i forbindelse med sygehjælp under svangerskab og fødsel (EFT L 54 af 25.2.2002, s. 39)."

Artikel 2

Teksterne til afgørelse nr. 183 på islandsk og norsk, som offentliggøres i EØS-tillægget til Den Europæiske Unions Tidende, er autentiske.

Artikel 3

Denne afgørelse træder i kraft den 1. februar 2003, forudsat at Det Blandede EØS-udvalg har modtaget alle fornødne meddelelser i henhold til aftalens artikel 103, stk. 1(3).

Artikel 4

Denne afgørelse offentliggøres i Den Europæiske Unions Tidendes EØS-afsnit og EØS-tillæg.

Udfærdiget i Bruxelles, den 31. januar 2003.

På Det Blandede EØS-udvalgs vegne

P. Westerlund

Formand

(1) EFT L 238 af 5.9.2002, s. 16.

(2) EFT L 54 af 25.2.2002, s. 39.

(3) Ingen forfatningsmæssige krav angivet.
Afgørelse nr. 1/2003 truffet af Associeringsrådet EU-Den Tjekkiske Republik

af 4. februar 2003

om forlængelse af associeringsrådets afgørelse nr. 3/97 for perioden fra datoen for ikrafttrædelsen af associeringsrådets afgørelse indtil datoen for Den Tjekkiske Republiks tiltrædelse af Den Europæiske Union

(2003/212/EF)

ASSOCIERINGSRÅDET HAR -

ud fra følgende betragtninger:

(1) Den kontaktgruppe, der er omhandlet i artikel 10 i protokol 2 til Europaaftalen om oprettelse af en associering mellem De Europæiske Fællesskaber og deres medlemsstater på den ene side og Den Tjekkiske Republik på den anden side(1), som trådte i kraft den 1. februar 1995, mødtes den 23. oktober 2002 og enedes om at henstille til associeringsrådet, der er oprettet ved artikel 104 i aftalen, at den ordning med dobbeltkontrol, som blev indført i 1998 ved associeringsrådets afgørelse nr. 3/97(2), forlænget ved associeringsrådets afgørelse nr. 7/98(3) for perioden 1. januar til 31. december 1999, forlænget ved associeringsrådets afgørelse nr. 1/2000(4) for perioden 1. januar til 31. december 2000, forlænget ved associeringsrådets afgørelse nr. 1/2001(5) for perioden 1. januar til 31. december 2001 og forlænget ved afgørelse 1/2002(6) for perioden 1. januar til 31. december 2002, forlænges for perioden fra datoen for ikrafttrædelsen af associeringsrådets afgørelse indtil datoen for Den Tjekkiske Republiks tiltrædelse af Den Europæiske Union.

(2) Associeringsrådet har modtaget alle relevante oplysninger og har erklæret sig indforstået med denne henstilling -

TRUFFET FØLGENDE AFGØRELSE:

Artikel 1

1. Ordningen med dobbeltkontrol, der er indført ved associeringsrådets afgørelse nr. 3/97, gælder fortsat for perioden fra datoen for ikrafttrædelsen af denne afgørelse indtil datoen for Den Tjekkiske Republiks tiltrædelse af Den Europæiske Union. I præamblen og artikel 1, stk. 1 og 3, i afgørelsen erstattes henvisningen til perioden "1. januar til 31. december 2002" med en henvisning til "fra 7. april 2003 indtil datoen for Den Tjekkiske Republiks tiltrædelse af Den Europæiske Union".

2. Bilag I til nævnte afgørelse erstattes med bilag til denne afgørelse.

Artikel 2

Varer, der afsendes til Det Europæiske Fællesskab fra og med den 1. januar 2003 indtil datoen for denne afgørelses ikrafttræden, omfattes ikke af denne afgørelse.

Artikel 3

Denne afgørelse træder i kraft på tiendedagen efter offentliggørelsen i Den Europæiske Unions Tidende.

Udfærdiget i Bruxelles, den 4. februar 2003.

På associeringsrådets vegne

G. Papandreou

Formand

(1) EFT L 360 af 31.12.1994, s. 2.

(2) EFT L 13 af 19.1.1998, s. 99.

(3) EFT L 29 af 3.2.1999, s. 26.

(4) EFT L 69 af 17.3.2000, s. 53.

(5) EFT L 35 af 6.2.2001, s. 37.

(6) EFT L 135 af 23.5.2002, s. 23.

BILAG

"BILAG I

DEN TJEKKISKE REPUBLIK

Liste over varer, der er genstand for dobbeltkontrol

Koldtvalsede plader

7209 15 00

7209 16 90

7209 17 90

7209 18 91

7209 18 99

7209 25 00

7209 26 90

7209 27 90

7209 28 90

7211 23 10

7211 23 51

7211 29 20

Svejsede rør

Hele KN-kode 7306."
Afgørelse nr. 23/2003

af 5. februar 2003

truffet af det blandede udvalg, der er nedsat i henhold til aftalen om gensidig anerkendelse mellem Det Europæiske Fællesskab og Amerikas Forenede Stater, om tilbagetrækning af overensstemmelsesvurderingsorganer i sektorbilagene om telekommunikationsudstyr og elektromagnetisk kompatibilitet

(2003/110/EF)

DET BLANDEDE UDVALG HAR -

under henvisning til aftalen om gensidig anerkendelse mellem Det Europæiske Fællesskab og Amerikas Forenede Stater, særlig artikel 9 og 14, og

ud fra følgende betragtning:

Det blandede udvalg skal vedtage en afgørelse om at tilbagetrække et overensstemmelsesvurderingsorgan, der er opført i et sektorbilag -

TRUFFET FØLGENDE AFGØRELSE:

1. Overensstemmelsesvurderingsorganet i bilag A tilbagetrækkes fra listen over overensstemmelsesvurderingsorganer i kolonnen "EF's adgang til USA's marked" i afsnit V i sektorbilaget om telekommunikationsudstyr.

2. Overensstemmelsesvurderingsorganet i bilag B tilbagetrækkes fra listen over overensstemmelsesvurderingsorganer i kolonnen "EF's adgang til USA's marked" i afsnit V i sektorbilaget om elektromagnetisk kompatibilitet.

3. Parterne accepterer fortsat resultaterne af eventuelle procedurer for overensstemmelsesvurdering, der er gennemført af overensstemmelsesvurderingsorganer i bilag A og B forud for denne afgørelse, medmindre en forvaltningsmyndighed hos en af parterne beslutter andet begrundet i sundheds-, sikkerheds- og miljømæssige overvejelser eller manglende opfyldelse af andre krav inden for rammerne af det gældende sektorbilag.

Denne afgørelse, som udfærdiges i to eksemplarer, underskrives af det blandede udvalgs repræsentanter, som er bemyndiget til at handle på parternes vegne med henblik på ændring af aftalen. Denne afgørelse får virkning fra datoen for den seneste af disse underskrifter.

Undertegnet i Washington D.C., den 5. februar 2003.

På vegne af Amerikas Forenede Stater

James Sanford

Undertegnet i Bruxelles, den 31. januar 2003.

På vegne af Det Europæiske Fællesskab

Joanna Kioussi

BILAG A

Overensstemmelsesvurderingsorgan i EF, der tilbagetrækkes fra listen over overensstemmelsesvurderingsorganer i kolonnen "EF's adgang til USA's marked" i afsnit V i sektorbilaget om telekommunikationsudstyr

Cambridge Test and Measurement Services Ltd PO Box 465 St Andrews Road Cambridge CB4 1ZJ United Kingdom Tlf. (44-1223) 87 68 76 Fax (44-1223) 87 68 51

BILAG B

Overensstemmelsesvurderingsorgan i EF, der tilbagetrækkes fra listen over overensstemmelsesvurderingsorganer i kolonnen "EF's adgang til USA's marked" i afsnit V i sektorbilaget om elektromagnetisk kompatibilitet

Cambridge Test and Measurement Services Ltd PO Box 465 St Andrews Road Cambridge CB4 1ZJ United Kingdom Tlf. (44-1223) 87 68 76 Fax (44-1223) 87 68 51
Afgørelse nr. 22/2003

af 22. januar 2003

truffet af det blandede udvalg, der er nedsat i henhold til aftalen om gensidig anerkendelse mellem Det Europæiske Fællesskab og Amerikas Forenede Stater, vedrørende opførelse af overensstemmelsesvurderingsorganer på listen i sektorbilagene om telekommunikationsudstyr og elektromagnetisk kompatibilitet

(2003/109/EF)

DET BLANDEDE UDVALG HAR -

under henvisning til aftalen om gensidig anerkendelse mellem Det Europæiske Fællesskab og Amerikas Forenede Stater, særlig artikel 7 og 14, og

ud fra følgende betragtning:

Det blandede udvalg skal træffe afgørelse om at opføre et eller flere overensstemmelsesvurderingsorganer på listen i et sektorbilag -

TRUFFET FØLGENDE AFGØRELSE:

1. Overensstemmelsesvurderingsorganet i tillæg A tilføjes til listen over overensstemmelsesvurderingsorganer i kolonnen "EF's adgang til USA's marked" i afsnit V i sektorbilaget om telekommunikationsudstyr.

2. Overensstemmelsesvurderingsorganerne i tillæg B tilføjes til listen over overensstemmelsesvurderingsorganer i kolonnen "EF's adgang til USA's marked" i afsnit V i sektorbilaget om elektromagnetisk kompatibilitet.

3. Det konkrete omfang af de produkter og overensstemmelsesvurderingsprocedurer, for hvilke overensstemmelsesvurderingsorganerne i tillæg A og B opføres på listen, er aftalt mellem parterne og vil blive ajourført af dem.

Denne afgørelse, der er udfærdiget i to eksemplarer, undertegnes af repræsentanter i det blandede udvalg, som har bemyndigelse til at handle på vegne af parterne med henblik på ændring af aftalen. Afgørelsen får virkning fra datoen for den sidste undertegnelse.

Undertegnet i Washington D.C., den 22. januar 2003.

På vegne af Amerikas Forenede Stater

James Sanford

Undertegnet i Bruxelles, den 22. januar 2003.

På vegne af Det Europæiske Fællesskab

Joanna Kioussi

TILLÆG A

EF-overensstemmelsesvurderingsorganer, der tilføjes til listen over overensstemmelsesvurderingsorganer i kolonnen "EF's adgang til USA's marked" i afsnit V i sektorbilaget om telekommunikationsudstyr

BZT-ETS Certification GmbH Storkower Str. 38 c D - 15526 Reichenwalde Tlf. (49-33631) 88 82 22 Fax (49-33631) 88 86 80

TILLÆG B

EF-overensstemmelsesvurderingsorganer, der tilføjes til listen over overensstemmelsesvurderingsorganer i kolonnen "EF's adgang til USA's marked" i afsnit V i sektorbilaget om elektromagnetisk kompatibilitet (EMK)

BZT-ETS Certification GmbH Storkower Str. 38 c D - 15526 Reichenwalde Tlf. (49-33631) 88 82 22 Fax (49-33631) 88 86 80